laion/Wikipedia-Exotic huggingface dataset:
শিমুল

বোম্বাক্স বা শিমুল (ইংরেজি: Silk cotton) মালভেসি পরিবারের একটি গণের নাম। এরা পশ্চিম আফ্রিকা, ভারত, দক্ষিণ-পূর্ব এশিয়া, এবং পূর্ব এশিয়া ও উত্তর অস্ট্রেলিয়ার উপউষ্ণমণ্ডলীয় অঞ্চলের স্থানীয় প্রজাতি। Ceiba গণের থেকে এদের পার্থক্য হচ্ছে সিবা গণে সাদাটে ফুল ফোটে। মালয়, ইন্দোনেশিয়া, দক্ষিণ চীন, হংকং এবং তাইওয়ানে ব্যাপকভাবে এ গাছের চাষ হয়। চীনের ঐতিহাসিক দলিল-দস্তাবেজ থেকে জানা যায় যে, ন্যাম ইউয়েতের রাজা চিউ তো খ্রীষ্ট-পূর্ব ২য় শতকে হ্যান শাসনামলে সম্রাটকে প্রদান করেছিলেন। একে সংস্কৃত ভাষায় শাল্মলি-ও বলা হয়। এটি পাতাঝরা বৃক্ষ জাতীয় উদ্ভিদ। গাছের উচ্চতা ১৫ থেকে ২০ মিটার। কাণ্ডের চারপাশে সুবিন্যস্ত থাকে শাখা-প্রশাখা, তবে সংখ্যা তুলনামূলকভাবে কম। বৃহদাকার শিমুল গাছে অধিমূল জন্মে। গাছের গায়ে কাঁটা থাকে যার গোড়ার অংশ বেশ পুরু। তবে বয়স্ক গাছে তেমন কাঁটা থাকে না। শীতের শেষে পাতা ঝরে যায়, ফাল্গুনে ফুল ফোটে। ফল মোচাকৃতি। চৈত্র বা বৈশাখ মাসে ফল ফেটে শিমুল তুলা বেরিয়ে আসে। শিমুল গাছের ছাল ঘা সারাতে সহায়তা করে। রক্ত আমাশয়ে দুর করে। ছাল ফোড়ার উপর প্রলেপ দিলে উপকার হয়। Bombax buonopozense P.Beauv. লাল শিমুল, Bombax ceiba L. Bombax costatum Pellegr. & Vuill. Bombax insigne Wall. Bombax mossambicense A.Robyns ভারতের ভরতপুরের কেওলাদেও জাতীয় উদ্যানে একটি কাক শিমুল গাছে। কলকাতায় অল্পবয়স্ক শিমুল গাছের চিত্র, পশ্চিমবঙ্গ, ভারত। কলকাতায় শিমুল গাছের গুঁড়ি, পশ্চিমবঙ্গ, ভারত। কলকাতায় মাটিতে পড়ে থাকা লাল শিমুল ফুল, পশ্চিমবঙ্গ, ভারত। শিমুল তুলা খুব ভালো । এটার তৈরি বালিশ বা অন্য কোনো জিনিস খুব নরম । "Genus: Bombax L."। Germplasm Resources Information Network। United States Department of Agriculture। ২০০৭-১০-০৫। ২০১৩-০৬-১৫ তারিখে মূল থেকে আর্কাইভ করা। সংগ্রহের তারিখ ২০১৩-০৪-২৭।  "GRIN Species Records of Bombax"। Germplasm Resources Information Network। United States Department of Agriculture। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৩-০৪-২৭।  দ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-৩৮-৩৯, আইএসবিএন ৯৮৪-০৭-৪৪১২-৭ শিমুলপ্রেমী পক্ষীকূল সংক্ষিপ্ত বিবরণ Birds on Silk Cotton - A Photo Essay
গ্রেসন চ্যান্স

গ্রেসন মাইকেল চ্যান্স (ইংরেজিতে: Greyson Michael Chance) একজন মার্কিন পপ-রক সঙ্গীতশিল্পী এবং পিয়ানো বাদক। গ্রেসন, লেডি গাগা’র একটি গান ২০১০-এর এপ্রিলে পরিবেশনা করে ইউটিউবে খ্যাতি অর্জন করেন। গ্রেসনের প্রযোজনায় দুইটি গান “স্টারস” এবং “ব্রোকেন হার্ট” ইউটিউবের মাধ্যমে বিশ্বব্যাপী ব্যাপক খ্যাতি অর্জন করে। তার প্রথম অ্যালবাম হোল্ড অন টিল দ্য নাইট ২০১১ এর অগাস্টে প্রকাশিত হয়। "21 Under 21: Greyson Chance"। Billboard। Prometheus Global Media। সেপ্টেম্বর ২৩, ২০১০। সংগ্রহের তারিখ জানুয়ারি ২, ২০১১। [স্থায়ীভাবে অকার্যকর সংযোগ] "Greyson Chance : Biography"। Greyson-official.com। ১৮ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ জানুয়ারি ২, ২০১১।  Official website ইন্টারনেট মুভি ডেটাবেজে গ্রেসন চ্যান্স (ইংরেজি)
পেটাবাইট

পেটাবাইট হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণক্ষমতার একক। আন্তর্জাতিক একক পদ্ধতিতে প্রেফিক্স পেটা অর্থ ১০১৫, সুতরাং ১ পেটাবাইট হয় ১০০০ ০০০০ ০০০ ০০০ ০০০ বাইট। পেটাবাইটের এককের প্রতীক হল PB বা PByte। কিন্তু Pb বলতে বুঝায় পেটাবিট। আর পেবিবাইট হল ১০১৫, সুতরাং ১ পেবিবাইট হয় ১,১২৫,৮৯৯,৯০৬,৮৪২,৬২৪ বাইট। পেটাবাইট ও পেবিবাইটের মধ্যে দ্বন্দ্ব দূর করার জন্য পেটাবাইটের এই মান ধরা হয়। এক পেবিবাইট ১,০২৪ টেরাবাইটের সমান এবং এর পরবর্তী এককটি হল এক্সাবাইট। বড় হার্ডড্রাইভ অথবা অনেকগুলো হার্ড ড্রাইভ একসাথে পরিমাপের জন্য এই এককটি ব্যবহার করা হয়। আবার বড় ডাটা কালেকশন পরিমাপে ও পেটাবাইট একক ব্যবহার করা হয়। http://blog.onnorokomsoftware.com/?p=622[স্থায়ীভাবে অকার্যকর সংযোগ]
ওয়েস্টার্ন মেরিন শিপইয়ার্ড লিমিটেড

ওয়েস্টার্ন মেরিন শিপইয়ার্ড লিমিটেড একটি বাংলাদেশী জাহাজ ও নৌযান নির্মাণকারী শিল্প প্রতিষ্ঠান। এটি চট্টগ্রাম জেলার পটিয়ায় অবস্থিত। এটি বাংলাদেশের একটি নবীনতম জাহাজ নির্মাণকারী শিল্প। এটি ওয়েস্টার্ন মেরিন গ্রুপ এর একটি অঙ্গ প্রতিষ্ঠান এবং ২০০০ সালের জুলাই মাসে এটি প্রতিষ্ঠিত হয়। বর্তমানে প্রতিষ্ঠানটি দেশের অভ্যন্তরীণ গ্রাহকদের জন্য ছাড়াও বিশ্বের বেশ কয়েকটি দেশে জাহাজ রপ্তানি করছে। নতুন জাহাজ ও নৌযান নির্মাণ পরিবর্ধন ও পরিমার্জন ডকিং জাহাজ ও নৌযান মেরামত অফিসিয়াল ওয়েবসাইট
দীন-ই-ইলাহি

দীন-ই-ইলাহি, (ফার্সি: دین الهی lit. "ঈশ্বরের ধর্ম") উচ্চারনভেদে দ্বীন-ই-ইলাহী ১৫৮২ সালে মুঘল বাদশাহ আকবর প্রবর্তিত একটি ধর্ম। তিনি ধর্মীয় বিষয়ে গবেষণার জন্য ১৫৭৫ খ্রী আকবর ফতেপুর সিক্রিতে একটা উপাসনা ঘর তৈরী করেন। যা 'ধর্ম সভা' নামে পরিচিত। সেখানে তিনি বিভিন্ন ধর্মের পণ্ডিতদের কথা শুনতেন। অবশেষে সকল ধর্মের সারকথা নিয়ে তিনি নতুন একটি নিরপেক্ষ ধর্মমত প্রতিষ্ঠা করেন। এটিই 'দ্বীন-ই-ইলাহি' (১৫৮২) নামে পরিচিত। যার পুরো অর্থ ঈশ্বরের (স্রষ্টা অর্থে) প্রতি বিশ্বাস। দীন-ই-ইলাহি আকবরের উদ্ভাবিত নতুন কোনো ধর্মমত নয়। ইবাদত খানার আলোচনা থেকে তিনি উপলব্ধি করেন সকল ধর্মই সত্য এবং এদের মূল উদ্দেশ্য মানুষের নৈতিক চরিত্র সুদৃঢ় করা। আকবরের সভাসদ আবুল ফজল দীন-ই-ইলাহি কথাটির পরিবর্তে তৌহিদ-ই-ইলাহি কথাটি ব্যবহার করেছেন। যার অর্থ ঐশ্বরিক একেশ্বরবাদ। এই ধর্মভাবনার মূল নীতিগুলি ছিল খুবই সরল এবং অনাড়ম্বর। মূলত এই ধর্ম গ্রহণের কোন বাধ্যবাধকতা ছিলনা। প্রত্যেক রবিবার (তার ও তার পিতার জন্মবারে) তিনি সকলকে এই ধর্মে দীক্ষিত করতেন। এই ধর্মমত অনুসারে সকল অনুগামীরা তার প্রতি অনুগত থাকবে, এবং সবকিছু কুরবান দেওয়ার জন্য প্রস্তুত থাকবে। আরো বলা হয়, এই ধর্ম অনুসারে আকবর ঈশ্বরের ইচ্ছায় শাসন করছেন, এবং প্রজাদের প্রতি তিনি পিতৃসুলভ। উল্লেখ্য, আকবরের এই সমন্বয়বাদী ধর্মমতের প্রাথমিক গ্রহণকারীরা ছিলেন তাঁরই সভাসদ। যদিও এই ধর্মমত খুব একটা প্রচলিত হয়নি। এটি আকবরের দরবারের মধ্যেই সীমাবদ্ধ ছিল। দীন-ই-এলাহির প্রাথমিক শিষ্যরা হলেন, আকবরের সময়কালে (পৃ. ১৮৬): বীরবল যুবরাজ সেলিম আবুল ফজল ইবন মুবারক যুবরাজ মুরাদ কাশিম খান আজম খান শেখ মুবারাক আবদুস সামাদ মোল্লা শেখ মোহাম্মদ শাহাদাত সুফি আহমেদ মির শরিফ আমল সুলতান খাজা মির্জা সদর-উদ-দিন তাকি সুস্তার শেখজাদা গোসলা বেনারসি সদর জাহান সদর জাহানের প্রথম ছেলে সদর জাহানের দ্বিতীয় ছেলে শেখ ফয়েজি জাফর বেগ আকবরের দীন ই ইলাহি তাঁর ধর্মভাবনার একটি গুরুত্বপূর্ণ নিদর্শন। আধুনিক ঐতিহাসিক এবং গবেষকেরা সমালোচনামূলক দৃষ্টিভঙ্গিতে একে ব্যাখ্যা করেন। তাঁদের মতে এটি আকবরের রাজনৈতিক সুবিধাবাদের একটি অঙ্গ ছিল। অধ্যাপক সতীশ চন্দ্রের মতে, দীন ই ইলাহির মূল উদ্দেশ্য ছিল সভাসদ এবং প্রজাদের আনুগত্য এবং বিশ্বাস আদায় করা। তিনি আবুল ফজলের বর্ণনা আলোচনা করে জানিয়েছেন, আকবর প্রত্যহ সাধারণ মানুষদের আনা জলের পেয়ালায় ফুঁ দিতেন, এর ফলে তাঁরা মনে করত সম্রাট যখন জল ফুঁ দিয়েছেন তখন অবশ্যই তাদের রোগ ভালো হয়ে যাবে। ঐতিহাসিক ভিনসেন্ট স্মিথ বলেন, দীন ই ইলাহি ছিল আকবরের মূর্খামির পরিচায়ক। এটি অস্বীকার করার কোনো স্থান নেই যে, বহু স্বার্থান্বেষী লোকজন নিজের সুবিধার জন্য এতে যোগদান করেন, তবুও বলা যায় আকবর পরিকল্পিতভাবে তাঁর সিংহাসনের চারিপাশে অনুগত আমলাদের একটি সুরক্ষা বলয় তৈরি করতে পেরেছিলেন। দারা শিকোহ Din-i Ilahi - Britannica Online Encyclopedia Roy Choudhury, Makhan Lal (১৯৯৭) [1941], The Din-i-Ilahi, or, The religion of Akbar (3rd সংস্করণ), New Delhi: Oriental Reprint, আইএসবিএন 978-81-215-0777-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://g.co/kgs/twL9zQS সতীশ চন্দ্র, মধ্যযুগের ভারত ২য় খন্ড, ISBN-978-81-930500-3-3, পৃষ্ঠা- ২১১ অনিরুদ্ধ রায়, মুঘল সাম্রাজ্যের উত্থান-পতনের ইতিহাস, প্রথম খণ্ড, আইএসবিএন: 81-89846-17-5, পৃষ্ঠা ১৩১
৩০ ফেব্রুয়ারি

ফেব্রুয়ারি ৩০ তারিখটি কিছু ক্যালেন্ডারে থাকলেও গ্রেগরিয়ান ক্যালেন্ডারে এটি ব্যবহার করা হয় না, যেখানে সাধারণত ফেব্রুয়ারি ২৮ দিন হয় এবং অধিবর্ষে হয় ২৯ দিন। ১৭১২ সালে সুইডেনে ৩০ ফেব্রুয়ারি সঠিক একটি তারিখ ছিল। সুইডিশ সাম্রাজ্যের (যে সময় ফিনল্যান্ড অন্তর্ভুক্ত ছিল) জুলিয়ান পঞ্জিকা এর পরিবর্তে ১৭০০ সাল থেকে গ্রেগরিয়ান ক্যালেন্ডার ব্যবহার শুরু করে এবং পরবর্তী ৪০ বৎসরের জন্য লিপ দিন গুলি বাতিলের পরিকল্পনা করা হয়। যদিও ফেব্রুয়ারি ১৭০০ সালে অধিবর্ষ দিনটি বাদ দেওয়া হয়েছিল কিন্তু, পরের বছরই গ্রেট নর্দার্ন যুদ্ধ শুরু হয়, সুইডিশদের পক্ষে এই সময় ক্যালেন্ডার পরিবর্তনে মনোনিবেশ করা সম্ভব হয়নি, ফলে পরবর্তী দুইবার অধিবর্ষে অতিরিক্ত দিনগুলো অপসারণ করা সম্ভব হয়নি এবং ১৭০৪ এবং ১৭০৮ সালে পূর্বের মত অধিবর্ষ পালন করা হয়। বিভ্রান্তি এবং আরো ভুল এড়ানোর জন্য, ১৭১২ সাল থেকে পুনরায় জুলিয়ান পঞ্জিকা ব্যবহার শুরু করা হয়, এই বছর ফেব্রুয়ারি মাসে অধিবর্ষ দিনটি ছাড়াও অতিরিক্ত একটি দিন যোগ করা হয় এবং ঐ বছর ফেব্রুয়ারি মাসে ৩০ দিন ছিল। এই তারিখটি জুলিয়ান পঞ্জিকার মধ্যে ফেব্রুয়ারি ২৯ এবং গ্রেগরিয়ান ক্যালেন্ডারে মার্চ ১১ তারিখ নির্দেশ করে। সুইডিশদের গ্রেগরিয়ান পঞ্জিকাতে পরিবর্তন সম্পন্ন হয় ১৭৫৩ সালে, ঐ বছর ফেব্রুয়ারি মাসের শেষ ১১ দিন বাদ দিয়ে এটি সম্পন্ন করা হয়। জানুয়ারি ০ ফেব্রুয়ারি ৩১ মার্চ ০ "February 30 Was a Real Date"। timeanddate.com। সংগ্রহের তারিখ এপ্রিল ২৫, ২০১৬।  Bauer, R. W. (১৮৬৮)। Calender for Aarene fra 601 til 2200। Copenhagen, Denmark: Dansk Historisk Fællesråd (1993 reprint)। পৃষ্ঠা 100। আইএসবিএন 87-7423-083-2।  Vallerius, Johannes (১৭১১)। Allmanach på åhret effter Christi födelse 1712। Lund, Sweden।  শুরুর বছর থেকে অক্সফোর্ড কম্প্যানিয়ন। বনি ব্ল্যাকবার্ন ও Leofranc Holford-Strevens। অক্সফোর্ড ইউনিভার্সিটি প্রেস ১৯৯৯। ISBN ০-১৯-২১৪২৩১-৩। পৃষ্ঠা ৯৮-৯৯। উইকিমিডিয়া কমন্সে ৩০ ফেব্রুয়ারি সংক্রান্ত মিডিয়া রয়েছে। প্রকৃতিবিদ আলমানাক ফেব্রুয়ারি ৩০ ওয়েব্যাক মেশিনে আর্কাইভকৃত ১০ অক্টোবর ২০১০ তারিখে ফেব্রুয়ারি ১৭১২ ৩০ দিন ক্যালেন্ডার পরিবর্তন - সুইডেন
অপরাজেয় বাংলা

অপরাজেয় বাংলা ভাস্কর্যটি বাংলাদেশের স্বাধীনতা যুদ্ধের স্মরণে নিবেদিত একটি ভাস্কর্য যা তিনজন মুক্তিযোদ্ধাকে চিত্রায়িত করেছে। ঢাকা বিশ্ববিদ্যালয়ের কলা ভবনের সামনে অবস্থিত একটি ভাস্কর্য। এটি নির্মাণ করেন মুক্তিযোদ্ধা ভাস্কর সৈয়দ আব্দুল্লাহ খালিদ। অপরাজেয় বাংলা নামকরণটি করেছিলেন মুক্তিযাদ্ধা ও সাংবাদিক সালেহ চৌধুরী (১৯৩৮ - ২০১৭)। ভৌগোলিক স্থানাঙ্কে অপরাজেয় বাংলার অবস্থান ২৩°৪৪′০১″ উত্তর ৯০°২৩′৩৪″ পূর্ব﻿ / ﻿২৩.৭৩৩৫৮৩৭° উত্তর ৯০.৩৯২৭৫০৮° পূর্ব﻿ / 23.7335837; 90.3927508। ১৯৭৩ সালে ভাস্কর্যটি তৈরি করা শুরু হয়। ১৯৭৯ সালের ১৬ ডিসেম্বর বিজয় দিবসে অপরাজেয় বাংলা উদ্বোধন করা হয়। ৬ ফুট বেদীর উপর নির্মিত এর উচ্চতা ১২ ফুট, প্রস্থ ৮ ফুট ও ব্যাস ৬ ফুট। এই ভাস্কর্যটিতে বাংলাদেশের মুক্তিযুদ্ধে ছাত্রসমাজসহ সমাজের বিভিন্ন শ্রেণির মানুষের অংশগ্রহণের দৃশ্য তুলে ধরা হয়েছে। বাংলাদেশের স্বাধীনতা সংগ্রামে নারী-পুরুষ নির্বিশেষে সর্বস্তরের মানুষ অংশগ্রহণ করে। তাদের সম্মিলিত প্রতিরোধ ও আক্রমণে পাক বাহিনী পরাজিত হয়। সর্বস্তরের মানুষের স্বাধীনতা সংগ্রামে অংশগ্রহণের প্রতীকী চিহ্নই 'অপরাজেয় বাংলা'। ১৯৭২-৭৩ সালে ডাকসুর ভিপি ছিলেন মুজাহিদুল ইসলাম সেলিম এবং জিএস ছিলেন মাহবুব জামান। এ সময় ডাকসুর উদ্যোগে অপরাজেয় বাংলার কাজে হাত দেয়া হয়। এর তিনটি মূর্তির একটির ডান হাতে দৃঢ় প্রত্যয়ে রাইফেলের বেল্ট ধরা বৃহত্তর জনগোষ্ঠীর প্রতিনিধি। এর চোখেমুখে স্বাধীনতার চেতনা উদ্দীপনা নিরাপোষ। এর মডেল ছিলেন আর্ট কলেজের ছাত্র মুক্তিযোদ্ধা বদরুল আলম বেনু। থ্রি নট থ্রি রাইফেল হাতে সাবলীল ভঙ্গিতে দাঁড়ানো অপর মূর্তির মডেল ছিলেন সৈয়দ হামিদ মকসুদ ফজলে। আর নারী মূর্তির মডেল ছিলেন হাসিনা আহমেদ। ১৯৭৫ সালের পর অনেকদিন অপরাজেয় বাংলার নির্মাণ কাজ বন্ধ ছিল। ১৯৭৯ সালের ১৯ জানুয়ারি পূর্ণোদ্যমে অপরাজেয় বাংলার নির্মাণ কাজ শুরু হয়। ১৯৭৯ সালের ১৬ ডিসেম্বর সকাল ৯টায় এ ভাস্কর্যের উদ্বোধন করা হয়। তবে অপরাজেয় বাংলার কাছে ভাস্করের নাম খচিত কোন শিলালিপি নেই। স্বাধীনতার এ প্রতীক তিলে তিলে গড়ে তুলেছেন গুণী শিল্পী ভাস্কর সৈয়দ আব্দুল্লাহ খালিদ। ঢাকা বিশ্ববিদ্যালয়ের কলা ভবনের সামনের বেদিতে দাঁড়ানো তিন মুক্তিযোদ্ধার প্রতিচ্ছবি যেন অন্যায় ও বৈষম্য দূর করে দেশে সাম্য প্রতিষ্ঠার গান গাইছে। মুক্তিযুদ্ধের চেতনা ছড়িয়ে দিচ্ছে বিশ্ববিদ্যালয়ের শিক্ষার্থীদের মাঝে। এ ভাস্কর্যে সব শ্রেণীর যোদ্ধার প্রতিচ্ছবি তুলে ধরা হয়েছে। ক্যাম্পাসে মুক্তিযুদ্ধের ভাস্কর্য[স্থায়ীভাবে অকার্যকর সংযোগ], সুজন ঘোষ, সাইফুর রহমান আকন্দ, মোঃ হাবিবুর রহমান, দৈনিকজনকণ্ঠ। ঢাকা থেকে প্রকাশের তারিখ: ১৯ ডিসেম্বর ২০১০ খ্রিস্টাব্দ। "অপরাজেয় বাংলা :মুক্তিযুদ্ধের অসামান্য প্রতীক"। দৈনিক ইত্তেফাক। ৭ জুন ২০১৭। সংগ্রহের তারিখ ২৮ মার্চ ২০১৮।  উইকিমিডিয়া কমন্সে অপরাজেয় বাংলা সংক্রান্ত মিডিয়া রয়েছে।
৩১ ফেব্রুয়ারি

ফেব্রুয়ারি ৩১, আধুনিক পাশ্চাত্য (সংশোধিত গ্রেগরিয়ান) ক্যালেন্ডার, ব্যবহৃত একটি কল্পনিক তারিখ। উদাহরণ হিসাবে কখনো কখনো এটি ব্যবহার করা হয়, প্রেক্ষাপট নির্বিশেষে কৃত্রিম এবং ডাটা বাস্তব না এমন তথ্য উপস্থাপন করার কাজে এটি ব্যবহৃত হয়ে থাকে। ফেব্রুয়ারি ৩০ তারিখটিও একইভাবে এবং একই ধরনের উদ্দেশ্যে ব্যবহার করা হয়ে থাকে, যদিও কিছু ক্যালেন্ডারে সঠিকভাবেই ফেব্রুয়ারি ৩০ তারিখটি ব্যবহার করা হয়। অক্সফোর্ডের সেন্ট পিটার-ইন-দ্য-ইস্ট এর গির্জার কবরখানা মধ্যে সমাধিস্তম্ভ, যেখানে লেখা আছে: উইলিয়াম ম্যালি। রিপ্লি'স বিলিভ ইট অর নট! যে ম্যালি, "তার ক্লিফেন, আয়ারল্যান্ডের জন্ম সনদ অনুযায়ী, ১৮৫৩ সালের ফেব্রুয়ারিতে ৩১ তারিখে জন্মগ্রহন করেছেন"। জানুয়ারি ০ ফেব্রুয়ারি ৩০ মার্চ ০ "Gravestones in the Churchyard of St. Peter-in-the-East"। সংগ্রহের তারিখ ১১ জুন ২০০৯।  Ripley Enterprises, Inc. (সেপ্টেম্বর ১৯৬৯)। Ripley's Believe It or Not! 15th Series। New York City: Pocket Books। পৃষ্ঠা 25। আইএসবিএন 0671804731।
মেল ব্রুক্স

মেল ব্রুক্স (ইংরেজি ভাষায়: Mel Brooks) (জন্ম: ২৮শে জুন, ১৯২৬) হলেন একজন মার্কিন চলচ্চিত্র পরিচালক, চিত্রনাট্যকার, সুরকার, গীতিকার, কমেডিয়ান, অভিনেতা এবং প্রযোজক। নিউ ইয়র্কের ব্রুকলিনে এক রুশ ইহুদি পরিবারে তার জন্ম হয়েছিল, জন্মের সময় নাম ছিল মেলভিন কামিনস্কি। তিনি সেই সব বিরল মানুষদের একজন যারা অস্কার, এমি, গ্র্যামি এবং টনি পুরস্কার সবগুলোই অর্জন করেছেন। চলচ্চিত্র সমালোচক ব্র্যাড স্টিভেন্সের মতে, উডি অ্যালেনকে যদি চার্লি চ্যাপলিন এবং ক্লিন্ট ইস্টউডের সাথে তুলনা করা হয় তাহলে মেল ব্রুক্সকে তুলনা করতে হবে জঁ-লুক গদার এবং ফেদেরিকো ফেল্লিনির সাথে। তার তিনটি সিনেমা আমেরিকান ফিল্ম ইনস্টিটিউটের করা সর্বকালের সেরা হাসির চলচ্চিত্রের তালিকায় স্থান পেয়েছে: ব্লেজিং স্যাডলস ৬ নং, দ্য প্রডিউসারস ১১ এবং ইয়াং ফ্রাংকেনস্টাইন ১৩ নম্বরে। দ্বিতীয় বিশ্বযুদ্ধের সময় যুক্তরাষ্ট্রের সেনাবাহিনীতে কাজ করার পর তিনি বিভিন্ন স্থানে স্ট্যান্ডআপ কমেডিয়ান এবং রম্য লেখক হিসেবে কাজ করেন। উডি অ্যালেন, নিল সাইমন এবং অন্যদের সাথে মিলে তিনি সিড সিজারের "ইয়োর শো অফ শোস" লিখেছিলেন যা পরবর্তীতে "সিজারস আওয়ার" নামে পরিচিত হয়। কার্ল রাইনারের সাথে মিলে "২০০০ ইয়ার ওল্ড ম্যান" নামে একটি কমেডি অনুষ্ঠান তৈরি করেন, যা টেলিভিশনে প্রদর্শিত হয় এবং ১৯৯৮ সালে অর্জন করে গ্র্যামি পুরস্কার। সহলেখক বাক হেনরির সাথে মিলে "গেট স্মার্ট" (১৯৬৫-৭০) নামে একটি প্যারডি টিভি অনুষ্ঠানও করেছিলেন। এ সময় প্রযোজকের কাজ শুরু করেন, বিয়ে করেন অভিনেত্রী অ্যান ব্যানক্রফ্ট কে এবং জীবনের প্রথম চলচ্চিত্র নির্মাণ করেন। "দ্য ক্রিটিক" নামের এই স্বল্পদৈর্ঘ্য এনিমেশন সিনেমাটি অস্কার পেয়েছিল। US Army, Corps of Engineers। "Historical Vignette 109 – Mel Brooks Was a Combat Engineer in World War II"। সংগ্রহের তারিখ ২৭ জুন ২০১৯।  Brad Stevens, "Mise en scène: Dead and Loving it… Some Notes on Mel Brooks", Senses of Cinema AFI's 100 YEARS...100 LAUGHS, অ্যামেরিকান ফিল্ম ইনস্টিটিউট Mel Brooks, The New York Times
ইরানের চলচ্চিত্র

ইরানের চলচ্চিত্র অনেক দিনে তিল তিল করে গড়ে উঠেছে। ইরানে প্রতি বছরই জনপ্রিয় ধারার প্রচুর সিনেমা তৈরি হয়, অন্যদিকে দেশটির শৈল্পিক চলচ্চিত্র আন্তর্জাতিকভাবে সমাদৃত। যেমন, ২০১২ সালে ইরানে নির্মীত চলচ্চিত্র এ সেপারেশন (চলচ্চিত্র) সেরা বিদেশী ভাষার চলচ্চিত্র হিসেবে অ্যাকাডেমি পুরস্কার তথা অস্কার অর্জন করে, ইরানের অন্যতম সেরা চলচ্চিত্রকার আব্বস কিয়রোস্তামি কান চলচ্চিত্র উৎসবে সর্বোচ্চ পুরস্কার পাম দোর অর্জন করেছেন তার "টেস্ট অফ চেরি" সিনেমার জন্য। চীন এবং ইরানকে ১৯৯০-এর দশকের সবচেয়ে বেশি চলচ্চিত্র রপ্তানীকারী দেশগুলোর একটি হিসেবে চিহ্নিত করা হয়েছে। বর্তমানে অনেক চলচ্চিত্র সমালোচক ইরানি চলচ্চিত্রকে বিশ্বের সবচেয়ে গুরুত্বপূর্ণ জাতীয় চলচ্চিত্রের একটি মনে করেন, একে অনেক সময় তুলনা করা হয় ইতালীয় নব্য বাস্তবতাবাদের মত পুরনো চলচ্চিত্র আন্দোলনগুলোর সাথে। অস্ট্রীয় চলচ্চিত্রকার মিখায়েল হানেকে এবং জার্মান চলচ্চিত্রকার ভের্নার হেরৎসগ ইরানি সিনেমাকে বিশ্বের সবচেয়ে গুরুত্বপূর্ণ শৈল্পিক সিনেমাগুলোর একটি হিসেবে আখ্যায়িত করেছেন। ১৯০০ সালের ১৮ই আগস্ট প্রথম একজন ইরানি ক্যামেরায় চিত্র ধারণ করেছিলেন। কয়েক সপ্তাহ আগে প্যারিস থেকে Gaumont ক্যামেরা কিনে একটি চলচ্চিত্র নির্মাণ শুরু করেন মির্জা ইব্রাহিম খান আক্কাসবাসি যিনি ছিলেন রাজ দরবারের চিত্রগ্রাহক। বেলজিয়ামের Ostend এ ইরানের রাজা মুজাফফর আল-দিন শাহ ভ্রমণ এবং ফুলেল সংবর্ধনা ধারণ করা হয়েছিল এতে। একই বছর ইরানে একটি প্রেক্ষাগৃহ তৈরি করা হয়। তাবরিজ শহরে রোমান ক্যাথলিক মিশনারির সদস্যরা যীশু খ্রিস্টের বাণী প্রচারের উদ্দেশ্যেই এটি নির্মাণ করেছিল। আব্বস কিয়রোস্তামি ফারুগ ফারোখ্‌জদ মোহসেন মাখমালবফ সামিরা মাখমালবফ আসগর ফরহাদি জাফর পানাহি বাহমান গবাদি মাজিদ মাজিদি মারজান সাত্রাপি ক্লাউডিয়া লিনক্স Oscars 2012: A Separation wins best foreign language film, গার্ডিয়ান "Abbas Kiarostami: Articles & Interviews"। ১৬ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১২।  "The Iranian Cinema: A Dream With No Awakening"। ২১ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১২।  হামিদ দাবাশি, "Close Up: Iranian Cinema, Past, Present and Future", Verso, ২০০১
বোয়িং

দি বোয়িং কোম্পানী (ইংরেজি:The Boeing Company (উচ্চারন: /ˈboʊ.ɪŋ/ BOH-ing)) একটি অ্যামেরিকান মাল্টিনাশানাল কর্পোরেশান, যারা বিমান, রোটোরক্রাফট, রকেট, ও স্যাটেলাইট; পরিকল্পনা, তৈরি এবং বিক্রয় করে। এই কোম্পানী ভাড়া এবং পণ্য সমর্থন সেবা প্রদান করে।বোয়িং সর্ববৃহৎ আন্তর্জাতিক বিমানের নির্মাতাদের মধ্যে অন্যতম। এটি ২০১৫ সালের রাজস্বের উপরে ভিত্তি করে বিশ্বের দ্বিতীয় বৃহত্তম প্রতিরক্ষা ঠিকাদার, এবং মার্কিন যুক্তরাষ্ট্রে ডলার মূল্য দ্বারা বৃহত্তম রপ্তানিকারক।বোয়িং স্টক ডো জোন্স ইন্ডাস্ট্রিয়াল এডিয়াসের একটি অংশ। বোয়িং কোম্পানির কর্পোরেট সদর দপ্তরটি শিকাগোতে অবস্থিত। কোম্পানির পরিচালনা প্রেসিডেন্ট ও প্রধান নির্বাহী ডেনিস মুয়েলেনবুর্গ করেন। বোয়িং পাঁচটি প্রাথমিক বিভাগে সংগঠিত হয়: বোয়িং বাণিজ্যিক বিমানবন্দর (বিসিএ); বোয়িং ডিফেন্স, স্পেস অ্যান্ড সিকিউরিটি (বিডিএস); প্রকৌশল, অপারেশন এবং প্রযুক্তি; বোয়িং ক্যাপিটাল; এবং বোয়িং শেয়ার্ড সার্ভিসেস গ্রুপ। ২০১৩ সালে বোয়িং ফরচিনি ম্যাগাজিন "ফরচুন ৫০০" তালিকাতে (২০১৭), 61 তম স্থান দখল করে ২4 তম স্থান, 94.6 বিলিয়ন ডলার বিক্রি করেছে এবং "বিশ্বের সবচেয়ে বেশি প্রশংসিত কোম্পানি "তালিকা (২০১৮)। "2010 Form 10-K, The Boeing Company"। United States Securities and Exchange Commission। সংগ্রহের তারিখ জুলাই ১, ২০১১।  জেরেইডার, উইলিয়াম ওয়ান ওয়ার্ল্ড, রেডি অর নট: দ্য ম্যানিক লজিক অব গ্লোবাল ক্যাপিটালিজম। লন্ডন: পেঙ্গুইন প্রেস, ১৯৯৭. আইএসবিএন ০-৭১৩৯-৯২১১-৫. বোয়িং কোম্পানি অফিসিয়াল ওয়েবসাইট বোয়িং অর্ডার তালিকা, বছর থেকে দিন বোয়িংয়ের নতুন বিমান তালিকার ওয়েবসাইট ঐতিহাসিক বাৎসরিক রির্পোট
লামার বিশ্ববিদ্যালয়

লামার বিশ্ববিদ্যালয় যুক্তরাষ্ট্রের টেক্সাস অঙ্গরাজ্যের বোমন্ট নামক শহরে অবস্থিত একটি বিশ্ববিদ্যালয়। লামার বিশ্ববিদ্যালয় ব্যাচেলর্স, মাস্টার্স এবং ডক্টরেট ডিগ্রি প্রদান করে। As of June, 2011. "U.S. and Canadian Institutions Listed by Fiscal Year 2009 Endowment Market Value and Percentage Change in Endowment Market Value from FY 2008 to FY 2009" (পিডিএফ)। 2009 NACUBO-Commonfund Study of Endowments। National Association of College and University Business Officers। ১৪ ডিসেম্বর ২০১৭ তারিখে মূল (PDF) থেকে আর্কাইভ করা। সংগ্রহের তারিখ ফেব্রুয়ারি ২৬, ২০১০।  ""Lamar University - Best College - US News 2011""। U.S. News and World Report। এপ্রিল ১৬, ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২২, ২০১১।  "Lamar Visual Standards" (পিডিএফ)। ২৪ মার্চ ২০১২ তারিখে মূল (PDF) থেকে আর্কাইভ করা। সংগ্রহের তারিখ Sept 22, 2011।  এখানে তারিখের মান পরীক্ষা করুন: |সংগ্রহের-তারিখ= (সাহায্য) উইকিমিডিয়া কমন্সে লামার বিশ্ববিদ্যালয় সংক্রান্ত মিডিয়া রয়েছে। Official website Official Athletics website
শওকত আলী (দ্ব্যর্থতা নিরসন)

শওকত আলী - বাংলাদেশের কথাসাহিত্যিক। শওকত আলী (বীর প্রতীক) –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা। শওকত আলী (রাজনীতিবিদ) –বাংলাদেশের ভাষা আন্দোলনের নেতা। শওকত আলী (ডেপুটি স্পিকার) –বাংলাদেশের রাজনীতিবিদ। শওকত আলী (আইনজীবী) –বাংলাদেশের রাজনীতিবিদ ও দিনাজপুর-৫ আসনের সাবেক সংসদ সদস্য। শওকত আলী (অধ্যাপক) -বেগম রোকেয়া বিশ্ববিদ্যালয়ের উপাচার্য। এ এম এম শওকত আলী –বাংলাদেশের সাবেক কৃষি সচিব ও তত্ত্বাবধায়ক সরকারের সাবেক উপদেষ্টা। শওকত আলি (রাজনীতিবিদ) - ভারতীয় মুসলিম জাতীয়তাবাদী ও খিলাফত আন্দোলনের নেতা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
২০০৮ গ্রীষ্মকালীন অলিম্পিকে মল্লক্রীড়া – পুরুষদের লং জাম্প

২০০৮ অলিম্পিক গেমসে পুরুষদের লং জাম্প প্রতিযোগিতা আগস্টের ১৬ ও ১৮তারিখে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ৮.২০ মিটার (২৬.৯ ফু)(A মান) এবং ৮.০৫ মিটার (২৬.৪ ফু) (B মান)। ১৯৮০ গ্রীষ্মকালীন অলিম্পিকস আমেরিকা বয়কট করে; সেটি ছাড়া এবারই প্রথম কোনো আমেরিকান অলিম্পিকের এই বিভাগের অন্তিমপর্যায়ে অংশ নেয়নি। অন্যদিকে, এই অলিম্পিকে পানামা প্রথমবারের জন্য স্বর্ণ পদক লাভ করে। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি। ন্যূনতম ৮.১৫ মিটার (Q) বা সেরা ১২জন প্রতিযোগী (q) ফাইনালে যাবে। "অলিম্পিক দৌড়বাজী প্রতিযোগিতার সূচি"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Entry Standards - The XXIX Olympic Games - Beijing, China - 8/24 August 2008"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "সংরক্ষণাগারভুক্ত অনুলিপি"। ১৫ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১২।
ওয়ারশ স্মৃতিসৌধ

ওয়ারশ স্মৃতিসৌধ পোল্যান্ডের রাজধানী ওয়ারশ শহরের কেন্দ্রে স্থাপিত একটি দর্শনীয় স্মৃতিসৌধ। "ওয়ারশ জাগরণ"-এর স্মৃতির প্রতি শ্রদ্ধা জানাতে ১৯৮৮ খ্রিষ্টাব্দে এই সৌধটি নির্মাণ করা হয়। দ্বিতীয় বিশ্বযুদ্ধের সময় হিটলারের নির্দেশে নাৎসি বাহিনী ওয়ারসো নগরীকে ধুলিস্মাৎ করে দেয়। এসময় সাধারণ মানুষ জেগে ওঠে এবং যুদ্ধ করে। পোলিশ সেনাবাহিনীর সঙ্গে কাঁধে কাঁধ মিলিয়ে যুদ্ধে অংশগ্রহণ করে পোল্যাণ্ডের সর্বস্তরের সাধারণ মানুষ। এই ঘটনাই ইতিহাসে "ওয়ারসো জাগরণ" হিসেবে উল্লিখিত। এই স্মৃতিসৌধটি শহরের ক্রসিনস্কি চত্বরে অবস্থিত। তবে এই স্মৃতিসৌধটি নিয়ে কিছুটা বির্তকও আছে কেননা সোভিয়েত সেনাবাহিনীর ভূমিকার স্বরূপ নিয়ে স্বচ্ছতা ছিল না। স্মৃতিসৌধের মূর্তিগুলো দুভাগে ভাগে করা যায়। এক ভাগে 'ইনসার্জেন্ট ইউনিট' যাতে পোলিশ সেনাবাহিনীর যেসব সদস্য যুদ্ধে নিহত হয়েছিলেন এবং যুদ্ধে অংশ নিয়েছিলেন তাদের স্মৃতি তর্পণ করা হয়েছে। দ্বিতীয় অংশটি হলো ‘এক্সোডাস গ্রুপ’ যাতে নাৎসী বাহিনীকে রুখে দাঁড়ানো সাধারণ মানুষদের স্মৃতি তর্পণ করা হয়েছে। ১৯৪৪ খ্রিষ্টাব্দে যখন নাৎসি বাহিনীর হাতে ধ্বংস অনিবার্য হয়ে উঠে তখন ভূগর্ভস্থ পয়ঃপ্রণালীর মধ্য দিয়ে অগ্রসর হয়ে অতর্কিতে হামলা চালায় পোলিশ বাহিনী। যোগ দেয় সাধারণ মানুষ। ৬৩ দিন ধরে চলে প্রবল যুদ্ধ। পোলিশদের সম্বল সাধারণ রাইফেল, মলোটভ ককটেল আর তলোয়ার। নাৎসিদের ছিল ট্যাংক, সাজোঁয়া বাহিনী এবং বিমানবহর। পোলিশদের পরাজয় ছিল অবধারিত। নাৎসিদের নিধনযজ্ঞে প্রায় ৫ লক্ষ পোলিশ নিহত হয়। এসময় নদীর অপর পার্শ্বে সোভিয়েত বাহিনী নিষ্ক্রীয় হয়ে অপেক্ষায় ছিল। ওয়ারসো স্মৃতিসৌধ[স্থায়ীভাবে অকার্যকর সংযোগ], দৈনিক প্রথম আলো, ৩ মার্চ ২০১২ তারিখে ঢাকা থেকে প্রকাশিত। সংগ্রহের তারিখ: ৬ এপ্রিল ২০১২।
ইসাম নিমা

ইসাম নিমা (আরবি: عصام نيمة, জন্ম ৮ই এপ্রিল ১৯৭৯ এল বিয়ার, আলজিয়ার্স-এ) একজন আলজেরীয় ক্রীড়াবিদ যিনি দীর্ঘ লাফে বিশেষ দক্ষ। ২০০৭ সালের জুলাই মাসে জারাগোজাতে তিনি ব্যক্তিগত সেরা ৮.২৬ মিটার লাফান। ইসাম নিমার আইএএএফ প্রোফাইল (ইংরেজি)